Simo Pasanen

Simo Pasanen (11. joulukuuta 1933 – 6. kesäkuuta 2009) oli Yleisradion toimittaja, joka muistetaan monista radio- ja televisiojutuistaan Turusta ja muualta Lounais-Suomesta 1950-luvun lopulta vuoteen 1996.

Simo Pasanen varttui Riihimäellä. Ylioppilastutkinnon suoritettuaan hän pestautui Hämeen Sanomiin oppimaan toimittajan työtä. Ura eteni Turkuun, jossa hän työskenteli ensin Uusi Aura -lehdessä ja sitten Turun Sanomissa. Samoihin aikoihin hän alkoi tehdä myös radiojuttuja Yleisradiolle Turun Sanomien kustantajan Irja Ketosen luvalla.

Aluksi Pasanen teki radioon viihdeohjelmia kuten Toist puolt jokke, Tervetuloa aamukahville ja Rannikolta rannikolle. Yleisradion alkaessa 1960- ja 1970-lukujen vaihteessa perustaa omia alueradioitaan Pasanen sai vakituisen toimittajan paikan yhtiöstä ja suuntautui yhä enemmän radion ja television uutistoimittajan työhön. Hänen erikoisaloikseen muodostuivat Varsinais-Suomen ohella merenkulku ja tieliikenne.

Lähteet

Aiheesta muualla
Pasasen tv-raportti Saab-tuotannon aloittamisesta Uudessakaupungissa
Pasasen tv-raportteja Turun raitiotieliikenteestä
Simo Pasanen Radio- ja tv-arkiston Ritva-tietokannassa, Kansallinen audiovisuaalinen instituutti Kavi

Ylen toimittajat
Vuonna 1933 syntyneet
Vuonna 2009 kuolleet